open-index/open-wikipedia-markdown huggingface dataset:
הלמה של בורל-קנטלי

**הלמה של בורל-קנטלי** הוא שם כולל לשניים או שלושה משפטים יסודיים בתורת ההסתברות, שנוסחו והוכחו על ידי אמיל בורל ופרנצ'סקו פאולו קנטלי בראשית המאה ה-20. המשפטים עוסקים בסדרת מאורעות בת-מניה, וקובעים בתנאים מסוימים את ההסתברות של המאורע שבו מתרחשים אינסוף מתוך מאורעות הסדרה.

## נוסח פורמלי

יהי (X,\mathcal{F}, \mathbb{P}) מרחב הסתברות, ותהי \left\{A_i\right\}_{i=1}^{\infty} סדרה של מאורעות.

נתבונן במאורע הבא, \left\{\text{infinitely many of the } A_i \text{ occur} \right\} = \limsup_{i}\left(A_i\right) = \bigcap_{n=1}^{\infty}\bigcup_{i=n}^{\infty}A_i.

### הלמה הראשונה של בורל-קנטלי

אם מתקיים כי \sum_{i=1}^{\infty}\mathbb{P}\left(A_i\right) , אז \mathbb{P}\left(\limsup_{i}\left(A_i\right)\right) = 0

### הלמה השנייה של בורל-קנטלי

נניח כי המאורעות כולם בלתי-תלויים.,...,A_{i_{k}}, מתקיים כי \mathbb{P}\left(X_{i_{1}} \in A_{i_{1}},...,X_{i_{k}} \in A_{i_{k}}\right) = \mathbb{P}\left(X_{i_{1}} \in A_{i_{1}}\right)\cdot...\cdot\mathbb{P}\left(X_{i_{k}} \in A_{i_{k}}\right).}} אם מתקיים כי 
\sum_{i=1}^{\infty}\mathbb{P}\left(A_i\right) = \infty, אז \mathbb{P}\left(\limsup_{i}A_i\right) = 1.

נשים לב שמתוך הנחת אי התלות יחד עם התובנה כי המאורע \limsup_{i}\left(A_i\right) הוא מאורע זנב, נובע מחוק האפס-אחד של קולמוגורוב כי ההסתברות למאורע זה היא בהכרח 0 או 1. הלמה השנייה של בורל-קנטלי קובעת כי אם הטור הנ"ל מתבדר, הרי שההסתברות למאורע זה היא 1.

**הערה:** למעשה ניתן להחליש את דרישת אי התלות ולדרוש אי-תלות בזוגות בלבד. כלומר, שכל זוג של מאורעות מתוך האוסף הוא בלתי-תלוי.

### הלמה של בורל-קנטלי לסדרה עולה של מאורעות

נניח כי סדרת המאורעות עולה, כלומר A_1 \subset A_2 \subset A_3 \subset .... נשים לב כי במקרה זה, \limsup_i\left(A_i\right) = \left\{\exists_j, A_j \text{ occures} \right\}. אזי הסתברותו של מאורע זה היא 1, אם ורק אם קיימת סדרה עולה ממש של אינדקסים \left\{i_k\right\}_{k=1}^{\infty} שעבורה \sum_{k=1}^{\infty}\mathbb{P}\left(A_{i_{k+1}} \mid A_{i_{k}}^{c}\right) = \infty.

## הכרחיות דרישת אי התלות בלמה השנייה

הלמה השנייה של בורל-קנטלי משלימה את הלמה הראשונה בכך שהיא מוכיחה את הכיוון ההפוך, אלא שהיא חלה רק כאשר המאורעות בלתי-תלויים. אכן, אם המאורעות תלויים הטענה אינה נכונה, כפי שמראה הדוגמה הנגדית הבאה.

נתבונן במאורעות A_n = \left[0,\frac{1}{n}\right] במרחב ההסתברות של ההתפלגות האחידה על \left[0,1\right]. מאורעות אלה תלויים כמובן, שכן \ A_i גורר את \ A_j לכל i. ואכן, למרות שמתקיים \sum_{i=1}^{\infty}\mathbb{P}\left(A_i\right) = \sum_{i=1}^{\infty}\frac{1}{i} = \infty, עדיין \mathbb{P}\left(\limsup_i\left(A_i\right)\right) = \mathbb{P}\left(\left\{0\right\}\right) = 0.

## ראו גם
* משפט הקוף המקליד - מקרה פרטי של הלמה של בורל קנטלי
* מספר נורמלי

## הערות שוליים

בורל-קנטלי
גשר האקדמיה

ממוזער|שמאל|250px|הגשר - מבט לכיוון צפון מזרח.
ממוזער|שמאל|250px|מנעולים כקמעות אהבה על מעקה הגשר
**גשר האקדמיה** (איטלקית: **Ponte dell'Accademia**) הוא אחד מארבעת הגשרים החוצים את התעלה הגדולה בוונציה שבאיטליה. הגשר נקרא על שם גלריית האקדמיה שנמצאת ברובע דורסודורו של העיר, ומקשר בין רובע דורסודורו לבין רובע סן מרקו.

היוזמה להקמת הגשר הועלתה לראשונה בשנת 1488. בשנת 1854 נבנה גשר מפלדה שתוכנן על ידי אלפרד נוויל. בתחילת שנות ה-30 של המאה ה-20 הוא פורק. ב-1933 נבנה גשר מעץ.

## קישורים חיצוניים

*מידע על הגשר ותמונות, באתר broer.no

קטגוריה:ערכים שבהם תבנית בריטניקה אינה מתאימה
אקדמיה, גשר ה-
שמפיין

250px|שמאל|ממוזער|הכנסייה הפרסבייטריינית הראשונה, שהוקמה ב-1850, היא העתיקה בעיר
**שמפיין** (באנגלית: **Champaign**) היא עיר במחוז שמפיין במדינת אילינוי שבארצות הברית.
העיר ממוקמת 217 ק"מ דרומית לשיקגו, 200 ק"מ מערבית לאינדיאנפוליס, אינדיאנה, ו- 286 ק"מ צפונית מזרחית לסנט לואיס, מיזורי.

אף על פי שהיא מוקפת באזורים חקלאיים, מוכרת העיר בעיקר בזכות אוניברסיטת אילינוי היושבת בשטחה ובשטח העיר הגובלת עמה - אורבנה. הודות לאוניברסיטה ולמספר חברות היי-טק מובילות, העיר מוכרת כציון דרך חשוב בערבת הסיליקון. משרדיהן של 7 חברות ממדד Fortune 500 ממוקמים בעיר.

מרשם התושבים העירוני משנת 2007 הראה כי בעיר גרים 75,254 תושבים. ראש העיר הוא ג'רלד שווייגרט.

## היסטוריה
שמפיין נוסדה ב-1855, כאשר חברת הרכבת של מרכז אילינוי הניחה את פסי הרכבת ממערב לאורבנה. שמה המקורי של העיר היה "אורבנה המערבית", אך השם שונה כאשר קיבלה העיר את הצ'ארטר הרשמי ב-1860. שם העיר והמחוז נקראו על שם מחוז שמפיין באוהיו.

ב־22 בספטמבר 1985, נערך בשמפיין מופע פארם-אייד באצטדיון הזיכרון של אוניברסיטת אילינוי. המופע משך קהל של 80,000 איש אשר תרמו למעלה מ-7 מיליון דולר למשפחות חקלאיות אמריקאיות.

## גאוגרפיה
שטחה של שמפיין כ-44 קמ"ר, מתוכם 0.1 קמ"ר של שטח ימי. שמפיין גובלת בעיר אורבנה. על קו הגבול בין שתי הערים ניצב הקמפוס הראשי של אוניברסיטת אילינוי. שתי הערים וסאבוי מרכיבות יחד את מטרופולין שמפיין-אורבנה.

## דמוגרפיה
לפי מרשם התושבים של שנת 2000, אוכלוסיית העיר מנתה 67,518 תושבים. מרשם התושבים העירוני שנערך ב־2007 הראה גידול באוכלוסייה ל-75,254 תושבים.

## יהודים בשמפיין
### קהילת הסטודנטים היהודיים
אוכלוסיית הסטודנטים היהודיים באוניברסיטת אילינוי מוערכת בכ-4,000 סטודנטים. הסטודנטים פעילים בארגונים היהודיים הילל (הראשון בעולם שהוקם ב-1923 וחב"ד בקמפוס. כמו כן ישנן חמש אחוות יהודיות בעיר (AEPi, AEPHi, ZBT, SDT, SAM). במגורי הסטודנטים באולם אלן (Allen Hall) יש מטבח כשר.
במסגרת הפעילות הפרו-ישראלית בקמפוס עובד בהילל שליח של הסוכנות היהודית וקיימים נציגים של ארגוני סטאנד ווית' אס, הגשמה, ופרויקט מסע.

### הקהילה היהודית בשמפיין
הקהילה היהודית בשמפיין מונה כ-2,500 נפש. בית הכנסת היחיד בעיר הוא **סיני טמפל** הרפורמי היושב ברחוב וינדזור בעיר.
עם זאת, מספר חברי קהילה מעדיפים להתפלל בהלל או בבית חב"ד המקומיים המשרתים בעיקר את הסטודנטים היהודים בקמפוס.
לקהילה יש בית ספר יהודי בימי ראשון אשר רובו מועבר על ידי סטודנטים יהודים משיקגו שלומדים בקמפוס בעיר.
הפדרציה היהודית של אורבנה-שמפיין יושבת ברחוב מזרח ג'ון 503, בבניין ההלל המקומי ומציעה מגוון שירותי תמיכה לחברי הקהילה. הפדרציה תרמה רבות לפרויקטים קהילתיים באשקלון כמו גם למגן דוד אדום ובינה.

### הקהילה הישראלית בשמפיין
בשמפיין חיים כשלוש מאות ישראלים. חלקם עובדי חברת אמדוקס הפועלת במקום וחלקם חברי פקולטה ואנשי צוות של האוניברסיטה. הקהילה הישראלית מקיימת מדי שנה טקסי יום הזיכרון ויום העצמאות.
בשנת 2010 התקיימו טקסי יום הזיכרון ויום העצמאות במשותף בין קהילת הישראלים, הקהילה היהודית באורבנה-שמפיין וקהילת הסטודנטים היהודיים.

## תחבורה

## אתרים בולטים

## קישורים חיצוניים

* 
* 

## הערות שוליים

קטגוריה:אילינוי: ערים
קטגוריה:יישובים שהוקמו ב-1855
*
סיפאהים

שמאל|ממוזער|200px|סיפאהים במאה ה-17
ה**סיפּאהים** היו חיל הפרשים העות'מאני ואחד המעמדות החברתיים החשובים באימפריה העות'מאנית עד הקמת היניצ'רים.

בימיה הראשונים של האימפריה העות'מאנית היה מבוסס הצבא על מתנדבים שחיו מהשלל. הצבא היה קטן ונייד. הלוחמים העות'מאניים פעלו מתוך להט הפשיטות (ע'זו).

כבר בימי הסולטאן אורהן הראשון הוחלט למסד את הצבא. הוקם חיל הסיפאהים והוא נהפך במהרה לכוח המרכזי בצבא העות'מאני.

הצבא הסיפאהי היה צבא מילואים ולא צבא סדיר. הפרשים קיבלו כשכר לשירותם הצבאי חלקת אדמה (טימאר). הם עיבדו את הקרקע ורק בשעת הצורך היו אחראים להביא לקרב מספר מסוים של חיילים מהשטח שברשותם. החיילים צוידו בנשק, במזון ובסוסים על ידי בעל הטימאר.

הסיפאהים הובילו את הכיבושים הנרחבים של האימפריה.

## קישורים חיצוניים

* 

קטגוריה:חיל הפרשים
קטגוריה:האימפריה העות'מאנית: צבא וביטחון
קטגוריה:מילים וביטויים בטורקית
חדית' ע'דיר ח'ום

ממוזער|260px|שמאל|מוחמד ממנה את עלי ליורשו ליד ע'דיר ח'ם - איור משנת 1308 או 1309 לספרו של אל-בירוני "ההיסטוריה של עמי קדם"
**עַ'דִיר ח'וּם** (ערבית: **غدير خم**, תעתיק מדויק: **עַ'דִיר חֻ'ם**, נהגה לפעמים רק **ר'דיר** או **ר'אדיר**) הוא שמו של חדית' מפורסם באסלאם הקובע, על פי טענת השיעים, כי יורשי מוחמד צריכים להיות עלי בן אבי טאלב וצאצאיו.

החדית' מספר שכאשר מוחמד ועלי טיילו באזור מכה יחד עם עוד מספר מוסלמים הם עצרו לנוח ליד מעיין מים חמים. שם אמר מוחמד: "מי שמכיר בי כמַוולַא צריך להכיר בעלי כמַוולַא" (من كنتُ مولاه فعلي مولاه). למילה "מוולא" יש שני פירושים: חבר, ואדון. הסונים מפרשים את המילה כ"חבר", והשיעים – כ"אדון". לטענת השיעים, זוהי ההוכחה הדתית לכך שעלי וצאצאיו צריכים להנהיג את המדינה המוסלמית. לעומת זאת טוענים הסונים כי מדובר בהוכחה לידידותם של מוחמד ועלי ותו לא. 

השיעים טוענים כי הכרזת מוחמד באירוע עד'יר ח'ום לא כובדה, ולכן השלטון על המדינה המוסלמית נלקח מעלי בזדון. זהו מקור הפילוג בין הסונים והשיעים עד היום.

השיעים והעלווים חוגגים ב-18 בד'ו אל-חיג'ה את "עיד אל-ע'דיר" (חג ע'דיר) לזכר האירוע המסופר בחדית'.

## ניתוח האירוע מבחינה שיעית
לאירוע ע'דיר ח'ום חשיבות רבה במסורת השיעית. השיעים טוענים שמוחמד הסביר שראוי שעלי יירש אותו כשהחזיק את ידו מעלה באירוע ע'דיר ח'ום והכריז עליו כאדם קרוב. 

לפי האימאם האמריקני השיעי מוחמד באקיר קאזוויני, נביא האסלאם מוחמד לקח 100,000 מוסלמים לע'דיר ח'ום מיד לאחר החאג', כשהם עייפים מהחאג', למשך שלושה ימים, ובשלב מסוים באירוע זה כשמוחמד נאם הרים את ידו של עלי אבן אבי טאלב והכריז עליו כ"מוולא" (מילה שיכולה להתפרש הן כחבר והן כמנהיג). לדעתו של באקיר קאזוויני, משום שמוחמד עשה זאת הדבר מעיד שעלי היה האדם הראוי לרשת אותו; ואפילו אם כשאמר "מוולא" התכוון רק לידיד, זה עדיין כבוד שלא זכה לו אף אחד מהסחאבה, ולכן על המוסלמים לקבל את עלי כיורש.

## קישורים חיצוניים

## הערות שוליים

קטגוריה:חוק אסלאמי
קטגוריה:חדית'
משפט ויירשטראס

קארל ויירשטראס היה מתמטיקאי גרמני פורה שתרם רבות למתמטיקה בכלל ולאנליזה מתמטית בפרט, וישנם משפטים רבים הקרויים על שמו.
מוהאג'רון

**מוהאג'רון** (בערבית: **مهاجرون** - מהגרים, תעתיק מדויק מערבית: "מהאג'רון") הוא כינויה של הקבוצה שיצאה עם מוחמד ממכה והתיישבה יחד איתו בעיר מדינה במסגרת ההג'רה בשנת 622.

חברי קבוצה זו נחשבים לחסידיו הראשונים של מוחמד, ויש להם גם הילה דתית מפני שהאמינו במוחמד בשעתו הקשה ביותר. על פי המסורת, הם החליטו להצטרף למוחמד על אף הסיכון הפיזי, החברתי והכלכלי שהיה בהצטרפות לקבוצה נרדפת. הם התנתקו מבני משפחתם, היגרו למדינה, ושם חברו לאנצאר, אחיהם לאמונה תושבי מדינה. שתי הקבוצות האלו, של המהגרים ממכה ושל התומכים ממדינה, יצרו יחד את האומה האסלאמית הצעירה. 

לאחר מות מוחמד נקבע כי הקריטריון המרכזי לבחינת המעמד של אדם בחברה המוסלמית יהיה הוותק שלו באסלאם: ככל שאדם קיבל עליו את האסלאם מוקדם יותר, כך זכה למעמד גבוה יותר. מכאן שהמוהאג'רון היו בעלי הייחוס הגבוה ביותר בחברה המוסלמית בראשיתה.

את העיקרון הזה קבע אבו בכר, חתנו של מוחמד ומוהאג'ר בעצמו. עם מותו של מוחמד, רצו בני האנצאר, מאמיניו שהצטרפו אל מוחמד במדינה, לבחור יורש למוחמד מקרבם. כנגדם, טען אבו בכר שאומנם האנצאר היו מסייעיו של מוחמד וסיפקו לו מקום מקלט, ולפיכך מגיע להם מקום של כבוד באומה האסלאמית, אך הזכאות לרשת את מוחמד מגיעה למהאג'רון, משום שהיו הראשונים לעבוד את אללה ולהאמין במוחמד כשליחו, ומשום שהם אלו שסבלו יחד איתו את הנידוי והרדיפות. 

ארבעת הח'ליפים הראשונים היו כולם מבני המוהאג'רון.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:דמויות וקבוצות באסלאם
גשר החוקה

**גשר החוקה** (באיטלקית: **Ponte della Costituzione**) הוא הגשר הרביעי החוצה את התעלה הגדולה בוונציה שבאיטליה. הגשר תוכנן על ידי האדריכל סנטיאגו קלטרווה ומכונה על שמו "גשר קלטרווה". הגשר הוצב באתר בשנת 2007, עבודות הבנייה הושלמו בשנת 2008 והגשר נפתח לציבור ב-11 בספטמבר 2008.

## היסטוריה
ביוני 1999 החליטה עיריית ונציה להקים גשר רביעי מעל התעלה הגדולה. בעקבות הליך ציבורי נבחר האדריכל סנטיאגו קלטרווה בנובמבר 1999 לתכנן את הגשר. הוא תכנן גשר שנבנה באתר אחר, והועבר בשלמותו לאתר הבנייה.

הגשר ניצב בנקודת מפתח מבחינת חשיבות תחבורתית בוונציה - במקום המקשר בין פיאצלה רומא (שבה נמצאים תחנת האוטובוסים המרכזית של ונציה ומגרשי החנייה של העיר) לבין תחנת ונציה סנטה לוצ'יה (תחנת הרכבת של ונציה). מרבית המבקרים בעיר עוברים דרך צומת דרכים זה בהגיעם אל העיר.

הגשר בנוי פלדת אל-חלד, וניצב על בסיס בטון. דופנות הגשר עשויות זכוכית.

אורכו של הגשר 79.62 מטרים ורוחבו משתנה בין 17.6 מטרים ל-9.38 מטרים. גובה הגשר 7.04 מטרים מעל התעלה.

## קישורים חיצוניים

קטגוריה:ערכים שבהם תבנית בריטניקה אינה מתאימה
החוקה
חוקה
קטגוריה:מחלוקות באיטליה
חוקה
חלף

**חִלְף** (בערבית: حلف قبلي) הוא מונח המתאר קונפדרציה של מספר שבטים, מדיניות שהייתה נפוצה בחצי האי ערב בתקופה הטרום אסלאמית.

החיים במדבריות חצי האי ערב היו קשים מאוד ושבט יחיד התקשה לשרוד לבדו. לכן מדי פעם היו מספר שבטים מתאחדים ביחד וכורתים ברית. הברית הייתה יכולה להיות מבוססת על אינטרסים כלכליים משותפים כמו סיוע הדדי במסחר, או על אינטרס ביטחוני כמו אויב משותף. קונפדרציית השבטים המאוגדים בחלף נקראה בשם המיוחד לה, בדרך כלל על שם אב קדמון משותף.

סיבה נוספת לקיום קונפדרציה הייתה רצונו של שבט חלש יותר לקבל חסות משבט חזק ובעל השפעה. בגלל שינויים פנימיים במבנה השבטים, במסחר ובעוצמתם, הבריתות האלה לא היו קבועות ולא נמשכו תקופות ארוכות.

כאשר  מוחמד עלה לשלטון בעיר מדינה וניסח את עקרונות האסלאם, הוא קבע כי כל המוסלמים הם אומה אחת ואסר על חלף. הוא טען כי אין צורך בבריתות בין שבטים, משום שאין יותר שבטים באסלאם.

## הערות שוליים

קטגוריה:ערב הסעודית: היסטוריה
קטגוריה:אסלאם
גשר החירות (נובי סאד)

**גשר החירות** (בסרבית: Мост слободе - "מוסט סלובוד") הוא גשר מעוגן כבלים החוצה את נהר הדנובה בעיר נובי סאד שבסרביה.

הגשר הוקם בשנת 1981 אולם נהרס במהלך הפצצות נאט"ו ב-4 באפריל 1999. הגשר הוקם מחדש במימון האיחוד האירופי, בתכנונו של האדריכל ניקולה היידין ובעלות של 40 מיליון אירו ונפתח ב-7 באוקטובר 2005.

אורכו של המקטע המרכזי של הגשר 351 מטרים, אורכו הכולל 1,312 מטרים ורחבו 27.60 מטרים.

## קישורים חיצוניים

* גשרי נובי סאד 
* גשר נובי סאד 
* תיאור הגשר באתר Structurae

ממוזער|מרכז|500px|מבט על הגשר

קטגוריה:נובי סאד
חירות (נובי סאד)
קטגוריה:סרביה: גשרים
גשר החירות (ונציה)

ממוזער|גשר החירות בצילום מאוטובוס הנוסע לעיר
**גשר החירות** (באיטלקית: **Ponte della Libertà** - "פונטה דלה ליברטה") הוא גשר באורך של 3,850 מטר, החוצה את לגונת ונציה, ומקשר בין העיר ונציה לעיר מסטרה.

הגשר תוכנן בשנת 1931 על ידי האדריכל אוגניו מיוצי ונחנך בשנת 1933 בנוכחות בניטו מוסוליני בשם "גשר ליטוריו" (Ponte Littorio). הגשר, בו שני מסלולים לכל כיוון, נבנה בצמוד לגשר הרכבת אל העיר (שהוקם בשנת 1846 וכלל שתי מסילות ברזל לכל כיוון), במטרה לאפשר הגעת כלי רכב לאיי ונציה. בתום מלחמת העולם השנייה שונה שמו של הגשר לשמו הנוכחי - "גשר החירות", לציון תום השלטון הפשיסטי באיטליה ושחרור העיר ונציה בפרט ואיטליה בכלל מהכיבוש הנאצי. 

הגשר מגיע לאי טרונקטו, שם נמצאים מגרשי החניה לכלי רכב, ומאפשר הגעת אוטובוסים לתחנת האוטובוסים המרכזית הנמצאת בפיאצלה רומא (Piazzale Roma). על הגשר שני מסלולים בכל כיוון, והוא נמצא בקצה המזרחי של הכביש הארצי SS11, המגיע מטורינו.

## קישורים חיצוניים

## הערות שוליים

החירות
קטגוריה:סנטה קרוצ'ה (רובע)
האסל

**האסל** (באנגלית: **Hustle**) הוא שם קיבוצי למספר ריקודי דיסקו נפוצים ביותר בשנות השבעים של המאה העשרים. כיום המונח משמש בעיקר לתיאור ריקוד זוגות נפוץ המזכיר ריקודי סווינג וסלסה, לעיתים מתייחסים לריקוד זה בשם "New York Hustle".

## ראו גם
שיגעון המוזיקה

## הערות שוליים

קטגוריה:מחול
קטגוריה:דיסקו
תפיסה שגויה

**תפיסה שגויה** היא מושג מפתח בהוראת המדעים המתאר מצב בו המציאות נתפסת באופן שונה לחלוטין מן האופן בו רואים אותה המדענים.

## סיבות להתפתחות תפיסות שגויות
תפיסות שגויות עשויות להתפתח מסיבות שונות:
* בשל נקודת תצפיתו של האדם על הטבע. למשל, התפיסה השגויה על פיה כדור הארץ שטוח וחסר תנועה.
* בשל שימוש לא נכון במושגים בחברה ובאמצעי התקשורת. למשל, התפיסה השגויה על פיה המושג דמיון משפחתי הוא, כביכול, מושג בגנטיקה, שמבהיר שאחים חייבים, לכאורה, להיראות דומים. בפועל, זהו מושג בפסיכולוגיה של התפיסה ובפילוסופיה של מושג ההגדרה.
* בשל דמיון, לכאורה, עם סוגיות שאינן רלוונטיות.
* בשל שגיאות הוראה, כמו ניסוחים דו משמעיים או תפיסה שגויה של המורה.

## דוגמאות נוספות
* קיימת תפיסה שגויה שלפיה כיסוי כל עצם בשמיכה יחמם אותו. בפועל, כיסוי עצם בשמיכה יאט את הקצב שבו הטמפרטורה של העצם הולכת ומשתווה לטמפרטורה של החדר. כך שכיסוי עצם, שהטמפרטורה שלו שווה לזו של החדר, לא ישנה כלל את הטמפרטורה שלו וכיסוי עצם קר מהחדר יאט את התחממותו.
* קיימת תפיסה שגויה שלפיה מאוורר מקרר. למעשה, המאוורר יוצר משב רוח, שמאיצה את השוואת הטמפרטורות שתוארה לעיל, וכן מאיצה אידוי נוזלים מפניהם של עצמים רטובים (למשל, זיעה מגופו של אדם). אידוי זה גורם לקירור אותם עצמים. מעבר לכך, הפעולה החשמלית והמכנית של המאוורר תורמת במידה כלשהי לחימום סביבתו.

* קיימת תפיסה שגויה, שלפיה מקומות דרומיים תמיד חמים יותר מאלה שמצפון להם. למעשה, תלות הטמפרטורה הממוצעת בקו הרוחב אינה מונוטונית, ומדרום לקו המשווה המגמה הכללית מתהפכת. ארץ האש ואנטארקטיקה הן קרות.

## היכולת להתגבר על תפיסות שגויות במקצוע הפיזיקה
תפיסות שגויות בפיזיקה לצד חוסר הבנה במושגים פיזיקליים בסיסיים הם הגורם העיקרי לציונים נמוכים במקצוע זה למרות השקעתם הרבה של התלמידים (Halim, Yong & Meerah, 2014). מחקר זה בדק תפיסות שגויות אצל תלמידים במקצוע הפיזיקה והיכולת להתגבר עליהם. הנושא שנבדק הוא כוחות (חוקי ניוטון) במצב שיווי משקל. במסגרת מבחן ראשוני (לפני התערבות) התוצאות הראו כי לתלמידים היו בעיות בזיהוי כוחות. כתוצאה מכך, תוכננה התערבות הוראה לטובת שיפור יכולתם של התלמידים לזהות ולהכיר את הכוחות הקיימים עבור עצם במצב שיווי משקל. התערבות ההוראה מדגישה את המאפיינים הבסיסיים של וקטור הכוח, כלומר את הכיוון, הגודל, סוג ונקודת ההתחלה של הכוח. תוצאות המבחן שלאחר מכן הראו שהיכולת של התלמידים לצייר את וקטור הכוח השתפרו בצורה נכונה, למעט זיהוי נקודת ההתחלה של הכוח.

## קישורים חיצוניים
*יונה כהן ומאירה מזור, תפיסות שגויות, אתר "סנונית"
*אבי בליזובסקי, תפיסות שגויות אודות האבולוציה, אתר "הידען"
## הערות שוליים

קטגוריה:פסיכולוגיה חינוכית
קטגוריה:טעויות חשיבה
אליוט פייג'

**אליוט פילפוטס-פייג**' (באנגלית: **Elliot Philpotts-Page**; נולד ב-21 בפברואר 1987 בשם **אלן גרייס פילפוטס-פייג**', באנגלית: **Ellen Grace Philpotts-Page**) הוא שחקן טרנסג'נדר ומפיק קולנוע קנדי. פייג' היה מועמד לפרס אוסקר ולפרס גלובוס הזהב על כיכובו בסרט "ג'ונו".

## ביוגרפיה
פייג' נולד בשם אלן, ובמשך 33 שנות חייו הראשונות הזדהה ונחשב מגדרית כאישה. בשנת 1997, בגיל 10, הופיע בתפקיד משנה בסרט טלוויזיה קנדי, ולאחר מכן באותו תפקיד במסגרת סדרת טלוויזיה דרמטית אשר התפתחה מהסרט. לאחר מספר הופעות נוספות בטלוויזיה, זכה בתפקיד הראשי הראשון שלו בקולנוע, בסרט העצמאי "הרד קנדי" משנת 2005. בסרט גילם נערה בת 14 אשר טומנת מלכודת לפדופיל ומענה אותו.

פייג' התקרב למרכז הבמה ההוליוודית בזכות הופעתו ב-2006 בסרט "אקס-מן 3: המפלט האחרון", בתור חברת האקס-מן קיטי פרייד. פריצת הדרך שלו הגיעה ב-2007, עם כיכובו בתפקיד הראשי בסרט "ג'ונו", בו גילם נערה מתבגרת הנכנסת להיריון. באותה שנה, כיכב פייג' בסרט פשע אמריקאי, המספר את פרשת הרצח של הנערה סילביה לייקנס , אחד ממקרי הרצח המפורסמים ביותר בארצות הברית. מלבד אלו הופיע באותה שנה בסרט  ובשנה שלאחריה בסרט . בנוסף הופיע בסרט שובר הקופות "התחלה". גילם את ג'ודי הולמס במשחק "" (2013).
שמאל|ממוזער|פייג', 2015
בשנת 2016 שיחק בסרט הדרמה "טלולה" של הבמאית והסופרת שאן הדר.

בשנת 2019 החל לשחק בסדרת הטלוויזיה "אקדמיית המטרייה", שפותחה על ידי היוצר סטיב בלאקמן לשירות הזרמת המדיה נטפליקס. באותה שנה כיכב בתור שונה האוקינס במיני-סדרת הטלוויזיה "סיפורי סן פרנסיסקו", שעלתה בנטפליקס ומבוססת על סדרת הספרים מאת ארמיסטד מופין.

לאורך הקריירה שלו גילם פייג' תפקידי נשים לפני יציאתו מהארון כטרנסג'נדר.

בשנת 2024 פייג' נכלל ברשימת טיים 100 כהוקרה על עבודתו פורצת הדרך כדמות טרנסג'נדרית בולטת בתעשיית הבידור.

בספטמבר 2025 פייג' היה בין יותר מ-3,900 אנשי תעשיית הקולנוע והטלוויזיה שחתמו על עצומה בה הם מתחייבים שלא לעבוד עם מוסדות וחברות קולנוע ישראליות שלטענתם "מעורבות בפשעי מלחמה, ג'נוסייד ואפרטהייד נגד העם הפלסטיני". את העצומה יזם הארגון Film Workers for Palestine שטען כי רוב מוסדות וחברות הקולנוע בישראל מעולם לא תמכו בזכויות המלאות של הפלסטינים. בעצומה נכתב כי מאחר שממשלות רבות בעולם "מאפשרות את הטבח בעזה", על אנשי הקולנוע לפעול כדי לא להיות שותפים לו.

### חיים אישיים
בפברואר 2014, בכנס למען זכויות האדם שנערך בלאס וגאס, הצהיר פייג' שהוא לסבית. בדצמבר 2017 נישא לאמה פורטנר; השניים התגרשו בשנת 2021. ב-1 בדצמבר 2020, הכריז בטוויטר כי הוא טרנסג'נדר ומעדיף שיפנו אליו בשם אליוט, בכינוי גוף זכר (הוא) או singular they (כינוי גוף לא ממוגדר). באותו היום הודיעה נטפליקס כי תשנה את שמו הפרטי של פייג' ל"אליוט" בקרדיטים לכל הסרטים והסדרות בהם הופיע, ובנוסף בעונה 3 של אקדמיית המטריה דמותו של פייג׳ יצאה מהארון כגבר טרנסג׳נדר ששמו ויקטור.

## פילמוגרפיה
### קולנוע

### טלוויזיה

## קישורים חיצוניים

* 

* אלן פייג', באתר "סרטים"
* 

## ביאורים

## הערות שוליים

קטגוריה:שחקני קולנוע וטלוויזיה קנדים
קטגוריה:שחקנים ילדים קנדים
קטגוריה:שחקנים להט"בים קנדים
קטגוריה:מדבבים קנדים
קטגוריה:מפיקי קולנוע קנדים
קטגוריה:טבעונים קנדים
קטגוריה:פמיניסטים קנדים
קטגוריה:אתאיסטים קנדים
קטגוריה:טרנסג'נדרים
קטגוריה:זוכי פרס גות'הם: שחקנים
קטגוריה:זוכי פרס בחירת הנוער
קטגוריה:קנדים שהופיעו ברשימת טיים 100
קטגוריה:קנדים שנולדו ב-1987
גשר הציצים

**[[גשר]] ה[[שד (איבר)|ציצים]]** (באיטלקית: **Ponte delle Tette** - "**פונטה דה לה טטה**") הוא גשר ברובע סן פולו של ונציה שבאיטליה.

את שמו קיבל הגשר בשנות ה-50 של המאה ה-15 בשל היותו במרכז "אזור החלונות האדומים" של ונציה, ובשל מספר הזונות הרב שהיו בסביבתו ועברו עליו. באותה עת היו מעודדים את הזונות לעמוד חשופות חזה. חלקן התבקשו לעשות זאת כדי להוכיח שאינן גברים בלבוש אישה, ואחרות אף קיבלו תשלום על מנת שיפתו ו"ירפאו" הומוסקסואלים (הומוסקסואליות הייתה עבירה שדינה מוות ברפובליקה של ונציה).

## קישורים חיצוניים

## הערות שוליים

הציצים
קטגוריה:זנות
בובי וולאס

**בובי וולאס ** (באנגלית: **Bobby Wallace**; נולד ב-2 ביוני 1962 בסנט לואיס שבמיזורי) הוא כדורסלן עבר אמריקאי-ישראלי ששיחק במספר קבוצות מליגת העל הישראלית.

## ביוגרפיה

וולאס למד בתיכון האזורי של מחוז וונצ'ביל ושיחק בקבוצת הכדורסל של התיכון בליגת הכדורסל של מיזורי. לאחר סיום לימודיו קיבל מלגה מטעם אוניברסיטת אינדיאנה, שיחק במדי קבוצת הכדורסל ולמד לתואר ראשון. לאחר שסיים את לימודיו באוניברסיטה הוא שיחק בספרד, בלגיה והולנד.

וולאס החל את דרכו בישראל בעונת 1985/86 במדי העולה החדשה לליגת העל אליצור קריית אונו.

בתחילתה של עונת 1988/89 סיכם וולאס במכבי חיפה מליגת העל, ולאחר מכן שיחק בהפועל גבעתיים, מכבי גבעת שמואל ומכבי רחובות, בית"ר רמת גן, מכבי רמת גן, מכבי רעננה. 

וולאס התאזרח מתוקף נשיאת אישה ישראלית בשם נעמה, בשנת 1994. לזוג יש שתי בנות -  הבכורה משי ובת הזקונים נועה. פרש מכדורסל בשנת 2002 וחזר לארצות הברית, והוא מתגורר בסנט לואיס מיזורי. בשנת 2007 התגרש.

## קישורים חיצוניים

* 

קטגוריה:אמריקאים ילידי מיזורי
קטגוריה:סנט לואיס: אישים
קטגוריה:כדורסלנים אמריקאים
קטגוריה:כדורסלנים ישראלים
קטגוריה:כדורסלני מכבי חיפה
קטגוריה:כדורסלני מכבי גבעת שמואל
קטגוריה:כדורסלני מכבי רחובות
קטגוריה:כדורסלני מכבי רעננה
קטגוריה:כדורסלני אוניברסיטת אינדיאנה
קטגוריה:סנט לואיס: כדורסלנים
קטגוריה:ישראלים שנולדו ב-1962
קטגוריה:אמריקאים שנולדו ב-1962
סמל סקסוניה התחתונה

**סמל סקסוניה התחתונה** הוא סמלה של המדינה הגרמנית סקסוניה התחתונה. הסמל כולל מגן אדום ובתוכו סוס סקסוני (Sachsenross) לבן קופץ על שתי רגליו האחוריות.

## היסטוריה
הסוס הסקסוני היה בשימושן של דוכסות ברנזוויק וממלכת הנובר החל משנת 1814 וכסמל פרובינציית הנובר הפרוסית משנת 1866. הסמל שרד את ביטולה של המונרכיה בסיומה של מלחמת העולם הראשונה ושימש כסמל הנובר עד שנת 1935. משנה זו, נאסרה הצגתם של דגלי המדינות השונות על ידי הממשל הנאצי ורק הנפתו של דגל גרמניה הנאצית הותרה.

לאחר מלחמת העולם השנייה חזרה פרובינציית הנובר להיות מדינה עצמאית (ב- 23 באוגוסט 1946) והשיבה את הסוס הסקסוני כסמלה וכך עשתה גם ברנזוויק כמה שבועות לאחר מכן ב-8 ביולי 1946. כאשר אוחדו יחדיו המדינות ליצירת מדינת סקסוניה התחתונה (ביחד עם אולדבורג ושאומברג-ליפה) הפך הסוס הסקסוני לסמלה של המדינה המאוחדת.

סמל סקסוניה התחתונה עוגן בחוק מדיני מה-13 באוקטובר 1952 והוא עוגן בשנית בחוקתה החדשה של סקסוניה התחתונה ב-19 במאי 1993 

## קישורים חיצוניים

* סמל ודגל סקסוניה התחתונה באתר ממשלת סקסוניה התחתונה 

קטגוריה:סקסוניה התחתונה
סקסוניה התחתונה
אנטוניו קוטוני

**אנטוניו קוטוני** (באיטלקית: **Antonio Cotogni**, 1 באוגוסט 1831 - 15 באוקטובר 1918) היה זמר בריטון איטלקי, מגדולי הבריטונים של המאה ה-19. ורדי רחש לו הערכה רבה.
ממוזער|Antonio Cotogni (1889)

## חיים וקריירה

קוטוני נולד ברומא ולמד אצל פונטמאגי. הוא הופיע לראשונה בתיאטרו מאטאסטאסיו הרומאי, בתפקיד **בלקורה** בשיקוי האהבה של דוניצטי, בשנת 1852. הוא שר בערי איטליה השונות לפני שהגיע ללה סקאלה בשנת 1860. קוטוני הופיע גם במדריד, פריז, לונדון וסנקט פטרבורג.

קוטוני היה לזמר הנבחר של ורדי, שהתפעל מאוד מן היופי, החמימות והכוח של קולו כמו גם מן העוצמה הרגשית שיצק בשירתו. הוא שר את רוב תפקידי הבריטון הגדולים של ורדי והשתתף בהפקה הראשונה של דון קרלו בבולוניה בשנת 1867, שהתקיימה בפיקוחו הישיר של המלחין בכבודו ובעצמו.

קוטוני פרש מן הבמה בשנת 1898, אחרי ששר כ-127 תפקידים, על פי האומדן. הופעתו האחרונה הייתה כדון פסקואלה. 

אחרי פרישתו, היה קוטוני לאחד ממורי השירה המפורסמים ביותר בכל הזמנים. תחילה לימד לתקופה קצרה בסנקט פטרבורג ומשם עבר לאקדמיה הלאומית למוזיקה סנטה צ'צ'יליה ברומא, שם ייסד את מה שנודע בהמשך כ"אסכולת הזמרה הרומאית". בין תלמידיו המפורסמים ביותר היו יאן דה רשקה, מטיאה בטיסטיני, בנימינו ג'ילי, ג'אקומו לאורי-וולפי ומריאנו סטאבילה.

## לקריאה נוספת

* Roland Mancini and Jean-Jacques Rouveroux, (orig. H. Rosenthal and J. Warrack, French edition), *Guide de l’opéra*, Les indispensables de la musique (Fayard, 1995). 


## קישורים חיצוניים

קטגוריה:זמרי בריטון
קטגוריה:זמרי אופרה איטלקים
קטגוריה:מורים למוזיקה
קטגוריה:איטלקים שנולדו ב-1831
קטגוריה:אוסטרים שנפטרו ב-1918
הוועדה המיוחדת לזכויות הילד

**הוועדה לזכויות הילד** היא ועדה מיוחדת של הכנסת שהוקמה לראשונה בכנסת ה-15 ביוזמתה של חברת הכנסת תמר גוז'נסקי, ובעקבות הצטרפותה של מדינת ישראל לאמנה הבינלאומית לזכויות הילד ב-1991. מאוחר יותר הוקמה הוועדה מחדש גם בכנסת ה-16, ה-17,ה-18, ה-19,ה-20 ,ה-23, ה-24 וה-25. הליך זה נדרש בכל כנסת מחדש, מאחר שהוועדה אינה ועדה קבועה המעוגנת בתקנון הכנסת.
יושב ראש הוועדה הנבחר בינואר 2023 הוא אלי דלל.

הוועדה עוסקת, על פי הגדרתה באתר הכנסת, ב"הגנה על הילדים וקידום מעמד הילדים ובני הנוער, במטרה לממש את זכויותיהם ברוח האמנה הבינלאומית לזכויות הילד, לרבות מימוש העקרונות של טובת הילד, אי-אפליה, הזכות להתפתחות בתנאים נאותים, וזכות של ילדים ובני נוער להשמיע את דעתם ולהשתתף בעניינים הנוגעים בהם".

## יושבי ראש הוועדה

## מהישגי הוועדה
* בכנסת ה-17 - חברת "בזק" לא תשוב לשדר פרסומות עם הורים העוקבים אחר ילדיהם באמצעות מצלמות.

## קישורים חיצוניים
* 
* שידורי וידאו של הוועדה למאבק בנגעי הסמים והאלכוהול באתר ערוץ הכנסת
*

*
זכויות הילד, ועדת
קטגוריה:זכויות הילד
יצחק קריב

[ממוזער|300 פיקסלים|רישום של יצחק קריב ב[ספר הזהב של הקרן הקיימת לישראל, במלאת שנה לכהונתו כראש העירייה, על ידי מועצת תנועת המזרחי בירושלים]]
**יצחק קריב** (שם לידה; **יצחק ישראל קרקובסקי-קריב**, פאביניץ, פולין, 1903, ה'תרס"ג – ירושלים, ישראל, 21 בינואר 1999, ד' בשבט ה'תשנ"ט) היה ראש עיריית ירושלים בשנים 1952–1955, ומנהל בנק המזרחי, השתייך לתנועת המזרחי ועם זאת התחבב על כל החוגים בירושלים.

## ביוגרפיה
קריב נולד ברוסיה גבול פולין בפביאניץ לרבי צבי דוד קרקובסקי ורות קרקובסקי. קריב עלה לארץ ישראל ב־1924 והתיישב בירושלים ב־1926. ב־1928 מונה למזכיר הנהלת בנק המזרחי בירושלים (כיום בנק מזרחי טפחות), ולאחר מות יהושע השל פרבשטין ב־1948 מונה למנהל הבנק.

ב-25 בספטמבר 1952 נבחר לראש עיריית ירושלים מטעם סיעת המזרחי. לאחר התפטרותו של שלמה זלמן שרגאי באוגוסט, נערכו דיונים במועצת העיר לבחירת ראש העירייה החדש שארכו קרוב לארבעה חודשים, וקריב נבחר כמועמד פשרה, בתמיכת מפלגות הימין והמפלגות הדתיות, שהרכיבו את הקואליציה של שרגאי. שימש בתפקיד ראש עיריית ירושלים עד אשר באפריל 1955 מונתה במקומו ועדה קרואה, לאחר שהעירייה כשלה להעביר תקציב.

בבחירות לעירייה ביוני 1955 עמד קריב בראשות רשימה משותפת של המזרחי והפועל המזרחי. לאחר הבחירות תמכה הרשימה, שזכתה בשלושה מושבים, במפא"י וגרשון אגרון שנבחר לראשות העירייה, דבר שהביא את קריב להתפטר מהעירייה. שאר ישוב כהן החליפו במועצת העירייה.

ממרץ 1956 שימש קריב כיועץ לשר הסעד בכל ענייני המוסדות הציבוריים הנתמכים על ידי משרד הסעד.

## הנצחה
בשנות התשעים נקרא על שמו של יצחק קריב רחוב בשם **רחוב קריב** בהעמק בשכונת ממילא בירושלים, בין שער יפו לרחוב דוד המלך על יד מגדל דוד.
[מרכז|ממוזער|שילוט '''רחוב קריב''' על שם [ראש העיר ירושלים המערבית **יצחק קריב**]]

## חיים אישיים ומשפחה
* יצחק דוד קרקובסקי - אביו התגורר בירושלים בשכונת אבן יהושע הנקראת בתי הלפמן.
* יוסף קריב - אחיו, עלה עמו לארץ והיה מזכיר במשרדי הממשלה.
* מרים ניסני - אחותו, עלתה עמו לארץ ישראל מפולין.
* פרופ' יצחק קריב בן דודו היה מראשוני הקרדיולוגים בארץ ישראל ומייסד מכון הלב בבית החולים תל-השומר הנקרא בית החולים שיבא.
נשא לאשה בשנת ה'תרפ"ח את שושנה (לבית משפחת בראפ) שגם היא כמותו מחלוצות הפועל המזרחי שעלו ארצה בה'תרפ"ט.
## גלריית תמונות
[מרכז|ממוזער| תמונה שצולמה על ידי הצלם [אורון צבי נולד ב-1888 נפטר ב-1980 בה נראים; יצחק קריב ראש עיריית ירושלים (משמאל) נואם בטקס הענקת אזרחות כבוד יקיר ירושלים של העיר לנשיא הנבחר יצחק בן-צבי, 1952]].

## קישורים חיצוניים

## לקריאה נוספת
* ספר אנציקלופדיה של הציונות הדתית (חלק ו, עמודים 810–811).

## הערות שוליים

קטגוריה:ראשי עיריית ירושלים
קטגוריה:בנקאים ישראלים
קטגוריה:יהודים הקבורים בהר המנוחות
קטגוריה:ציונות דתית: אנשי ציבור
קטגוריה:ישראלים ילידי האימפריה הרוסית
קטגוריה:ישראלים שנולדו ב-1902
קטגוריה:ישראלים שנפטרו ב-1999
איציק שמלי

**יצחק (איציק) שמלי** (נולד ב-6 באוקטובר 1980) הוא זמר ישראלי ששר בסגנונות ים תיכוני וההיפ הופ. חבר לשעבר במשפחת תאקט.

## ביוגרפיה
בצבא שירת כזמר בלהקת "חיל חינוך" - הלהקה המזרחית הראשונה בצה"ל. בשנת 2002 השתחרר מהצבא והתחיל להופיע במועדני לילה שונים בעיקר באזור גוש דן, באחת ההופעות פגש את השחקנית אלונה טל שהחליטה לתווך בינו לבין הצמד סאבלימינל והצל. סאבלימינל ערך לשמלי אודישן קצר והחליט להחתים אותו בלייבל שהקים "משפחת תאקט".

בשנת 2007 הוציא אלבום סולו ראשון העונה לשם "איציק שמלי". בשנת 2009 יצא אלבומו השני "סיפור אהבה".

בשנת 2011 הוציא שמלי את אלבומו השלישי "החמצן".

בשנת 2013 עזב שמלי את משפחת תאקט.

בשנת 2019 השתתף בעונה השביעית של הכוכב הבא לאירוויזיון, אך החליט לפרוש מהתכנית לאחר שעבר את האודישנים הראשונים.

במרץ 2025 לוהק לסרטו של יהודה גרובייס "התכשיט".

## חיים אישיים
מאז שנת 2009 נשוי ללוטן. לזוג ארבעה ילדים והם מתגוררים באשדוד.

## דיסקוגרפיה
### אלבומי אולפן
* איציק שמלי (2007)
*סיפור אהבה (2009)
*החמצן (2011)

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:זמרים ישראלים
קטגוריה:זמרים השרים בעברית
קטגוריה:ראפרים ישראלים
קטגוריה:זמרי מוזיקה מזרחית ישראלים
קטגוריה:זמרי פופ ישראלים
קטגוריה:ראפרים יהודים
קטגוריה:אמני תאקט
קטגוריה:מתמודדי הכוכב הבא
קטגוריה:בוגרי מקיף ה' (אשדוד)
קטגוריה:חברי להקת חיל החינוך
קטגוריה:ישראלים שנולדו ב-1980
אזורי נפאל

עד ל-20 בספטמבר 2015, הייתה נפאל מחולקת ל-14 אזורים (anchal,अञ्चल) אשר חולקו למחוזות, אז, הוחלפו האזורים במדינות פדרליות.

## ראו גם
* מדינות נפאל
* מחוזות נפאל

## קישורים חיצוניים

אזורי נפאל
+
ג'ק דז'ונט

**ג׳ק דז'ונט** (באנגלית: **Jack DeJohnette**; ) היה מתופף, פסנתרן ומלחין ג'אז אמריקאי.

## ביוגרפיה
ג'ק דז'ונט נולד בשיקגו ולמד תיפוף ופסנתר. בתחילת דרכו ניגן עם הפסנתרן קית' ג'ארט בלהקתו של צ'ארלס לויד. ב-1968, בפסטיבל הג'אז במונטרה, ניגן עם ביל אוונס בקונצרט שהקלטתו זכתה בפרס גראמי לאותה שנה לאלבום ג'אז אינסטרומנטלי. משנת 1969 ועד 1972 ניגן עם הרבי הנקוק (פסנתר) ורון קרטר (קונטרבס) בלהקתו של מיילס דייוויס, בין היתר הקליט עם הרכב זה את התקליט *Bitches Brew*. בשנות ה-70 הקליט במספר חברות תקליטים שהבולטת בהן היא ECM, בה שימש גם כנגן אולפן. בנוסף הקליט בבלו נוט, פרסטיג' ו-MCA Records.

דז'ונט נודע בכושר האלתור שלו ובשילוב שהוא עושה בין מרכיבי ג'אז חופשי ומקצבי רית'ם אנד בלוז. לרוב הוא מתופף ולעיתים משלב קטעי נגינה בפסנתר.

מאז שנות השבעים הוביל דז'ונט מספר הרכבים. בהם: **קומפוסט**, הרכב ג'אז-רוק עם שני מתופפים, **כיוונים (Directions)** עם ג'ון אברקרומבי בגיטרה ואחרים, **כיוונים חדשים (New Directions)** עם אברקרומבי, לסטר בוי (חצוצרה) ואדי גומז (בס), **Gateway** עם אברקרומבי ודייב הולנד ועוד.

מאז 1980 היה חבר בשלישיית הסטנדרטים של קית' ג'ארט עם ג'ארט בפסנתר וגרי פיקוק בבס והוציא עמם מספר תקליטים רבי-מכר.

מאז 2003 היה חבר שלישיית "Trio Beyond" עם ג'ון סקופילד בגיטרה ולארי גולדינגס באורגן חשמלי ושלישיית ברוס הורנסבי, עמה זכה ב-2009 בפרס גראמי עבור האלבום "Peace Time".

## קישורים חיצוניים

* 

* ביוגרפיה רשמית באתר
* ג'ק דז'ונט, באתר drummerworld.com
* דיסקוגרפיה, באתר behindthedrums
* Autumn Leaves (עלי שלכת) בהופעה עם קית' ג'רט וגארי פיקוק

קטגוריה:אמריקאים ילידי אילינוי
קטגוריה:מתופפים אמריקאים
קטגוריה:נגני ג'אז: מתופפים
קטגוריה:זוכי פרס גראמי
קטגוריה:שיקגו: אישים
קטגוריה:אמריקאים שנולדו ב-1942
קטגוריה:אמריקאים שנפטרו ב-2025
מרקו תומאס

**מרקו תומאס** (בסרבו-קרואטית: **Marko Tomas**; נולד ב-3 בינואר 1985 בקופריבניצה, הרפובליקה הפדרלית הסוציאליסטית של יוגוסלביה) הוא כדורסלן עבר קרואטי ששיחק בעמדות הקלע והסמול פורוורד. גובהו 2.02 מטרים.

## קריירה
את דרכו בכדורסל החל תומאס בקבוצות הילדים והנוער של ק.ק. זאגרב ובתחילת עונת  עלה לקבוצה הבוגרת. בשתי עונותיו הראשונות בבוגרים לא בלט והיה שחקן משני אשר לא קיבל דקות משחק רבות. רק בעונת , השלישית שלו בקבוצה, פרץ לראשונה לתודעה בקרואטיה כאשר הוביל את הקבוצה לחצי גמר של אליפות הליגה הקרואטית ולחצי גמר הגביע הקרואטי. הוא סיים את העונה עם 17.5 נקודות ו-4.2 כדורים חוזרים בממוצע למשחק.

בעונת  השתפר אף יותר ונבחר להשתתף במשחק האולסטאר של הליגה הקרואטית לאחר שקבע 20.3 נקודות, 4.4 כדורים חוזרים ו-2.6 אסיסטים בממוצע במהלך העונה. עם זאת, ציבונה הודחה מהליגה האדריאטית כבר בשלב רבע הגמר ואיבדה גם את האליפות, לאחר הפסד בסדרת הגמר לק.ק. זאדאר.

לקראת עונת  נקנה תומאס על ידי ריאל מדריד. בשתי עונותיו בריאל לא הרשים והציג יכולת קליעה חלשה של 5.6 נקודות בממוצע ב-99 משחקים בכל המסגרות. למרות שבעונת  זכתה הקבוצה בגביע יול"ב ובאליפות הליגה הספרדית, תומאס נשאר שחקן משני ברוטציה של ריאל ולכן החליטו ראשי המועדון להשאילו לעונת התחשלות בפואנלברדה, בה היה תומאס לשחקן מוביל והזכיר את יכולתו בציבונה כאשר קבע ממוצעים של 13.2 נקודות, 3.4 כדורים חוזרים ו-1.9 אסיסטים למשחק. לאחר עונה זו חזר לריאל, אך שוב מיעט ולשחק ובקיץ 2009 החליט לעבור לציבונה זאגרב, בה חתם במהלך פגרת הקיץ.

כבר בתחילת דרכו בציבונה הציג יכולת מצוינת, בעיקר ביורוליג, שם סיים את העונה הסדירה עם ממוצעים של 14.3 נקודות, 2.6 כדורים חוזרים ו-1.8 אסיסטים למשחק. בשלב הטופ-16 השתפר אף יותר ועלה ל-20 נקודות, 3.8 כדורים חוזרים ו-2.2 אסיסטים בממוצע, אך ציבונה הודחה מהטורניר לאחר שסיימה במקום האחרון בבית עם מאזן 1–5.

בעונת  עבר לשחק בפנרבחצ'ה אולקר הטורקית. באוגוסט 2012 חתם בצדביטה זאגרב. ביולי 2015 חזר לטורקיה לטד קולז'לילר, ולאחר שנה חזר לצדביטה. באוקטובר 2017 חזר לציבונה זאגרב.

תומאס היה שותף לכל הנבחרות הצעירות של קרואטיה ואף זכה עם נבחרת הנוער באליפות אירופה לשנת 2003. החל משנת 2004 הוא משחק בנבחרת קרואטיה הבוגרת, עימה השתתף בשלוש אליפויות אירופה ב-2005, 2007 ו-2009 ובאולימפיאדת בייג'ינג 2008.

## קישורים חיצוניים

* פרופיל באתר היורוליג

קטגוריה:כדורסלנים קרואטים
קטגוריה:כדורסלני פואנלברדה
קטגוריה:כדורסלני ריאל מדריד
קטגוריה:כדורסלני ציבונה זאגרב
קטגוריה:כדורסלני פנרבחצ'ה
קטגוריה:כדורסלני צדביטה זאגרב
קטגוריה:כדורסלני ק. ק. זאגרב
קטגוריה:כדורסלני נבחרת קרואטיה
קטגוריה:כדורסלנים באולימפיאדת בייג'ינג (2008)
קטגוריה:קרואטים שנולדו ב-1985
דיארכיה

**דיארכיה** (**Diarchy**) היא צורת שלטון שבה עומדים בראש המדינה שני אנשים או גופים.
שני ראשי המדינה שולטים בה באופן משותף ושווה, כאשר לכל אחד מהם יש זכות וטו הדדית.

צורת שלטון זו התפתחה ביוון העתיקה והייתה נפוצה בכמה ערים ובהן ספרטה. ישות נוספת בעת העתיקה שבה התקיימה שיטה זו היא הרפובליקה הרומית, שבה שלטו שני קונסולים.

הבריטים הציעו צורת שלטון זאת להודים בשנות ה-20 של המאה ה-20 כאשר חששו שהיא תהפוך למדינה עצמאית לחלוטין והם יאבדו את שליטתם בה. ההודים סירבו להצעה זאת. דיארכיה הונהגה על ידי חוק ממשלת הודו (1919) עבור מחוזות הודו הבריטית. זה סימן את ההקדמה הראשונה של העיקרון הדמוקרטי לרשות המבצעת של הממשל הבריטי של הודו. אף על פי שהוא זכה לביקורת רבה, זה סימן פריצת דרך בממשלת הודו הבריטית והיה מבשר האוטונומיה הפרובינציאלית המלאה של הודו (1935) ועצמאותה (1947). דיארכיה הוצגה כרפורמה בחוקה על ידי אדווין סמואל מונטאגו (מזכיר המדינה של הודו, 1917–1922) ולורד צ'למספורד (המשנה למלך הודו, 1916–1921). עקרון הדיארכיה היה חלוקה של הרשות המבצעת של כל ממשלה פרובינציאלית לחלקים סמכותניים ואחראים עממיים. הראשון הורכב מחברי מועצה מבצעת, שמונו, כמו בעבר, על ידי הכתר. השני הורכב משרים שנבחרו על ידי המושל מבין חברי הנבחרים של המחוקק המחוזי.

כיום ישנן ארבע מדינות שצורת השלטון בהן היא דיארכיה:
 – שהנסיכים-שותפים הרשמיים שלה הם נשיא צרפת והבישוף של אורז'ל.
 – במדינה זו המלך מחזיק ברוב הסמכויות, אך נהוג שהוא מולך יחד עם אמו.
 – בה שני אנשים מחזיקים במשרת קפטן המחוז של סן מרינו. בניגוד לאנדורה ואסוואטיני, זוהי אינה מונרכיה.
 – בה שני אנשים (גבר ואישה) מחזיקים בתואר נשיאי ניקרגואה.

## קישורים חיצוניים
* 

## הערות שוליים

*
קטגוריה:שיטות ממשל
הנהלת חשבונות

**הנהלת חשבונות** היא שפה לרישום פעולות עסקיות (טרנזקציות). הרישום נעשה באמצעות פקודות יומן ונרשמות בכרטסות. בעבר התבצע באופן ידני, בכרטסת T, מתחילת המאה ה-20 ועד לשנות ה-70 של המאה ה-20 שימשו למטרה זו מכונות להנהלת חשבונות, ועם תחילת השימוש במחשבים החלה הנהלת החשבונות להתבצע בתוכנה להנהלת חשבונות.

בין סוגי הפעילויות הנרשמות ישנן תנועות כספיות כגון כסף נכנס על מכירות וכסף יוצא על רכישות וכן תנועות לא כספיות כגון תנועות מלאי.

הנהלת החשבונות מבוצעת לרוב על ידי מנהל חשבונות, שמשתמש בתוכנה להנהלת חשבונות.

## שיטות הנהלת חשבונות
רישום של עסקאות פיננסיות מהווה ניהול חשבונות, אך ישנן שתי שיטות לניהול חשבונות: הנהלת חשבונות חד-צדית והנהלת חשבונות כפולה. בהנהלת חשבונות חד צדדית רושמים תקבולים תשלומים בלבד, כלומר בסופו של דבר נקבל דוח רווח והפסד, בהנהלת חשבונות כפולה ישנו רישום כפול של כל תנועה, ולכן נקבל דוח רווח והפסד וגם מאזן.

עסקים קטנים מנהלים הנהלת חשבונות חד צדדית, חברות ועסקים גדולים מנהלים הנהלת חשבונות כפולה.

## מאזן בוחן
בתום כל תקופה חשבונאית רבעונית או שנתית עורך רואה החשבון המבקר מהמאזן בוחן דוח על המצב הכספי (נקרא בעבר מאזן), דוח רווח והפסד, ואם נדרש דוח שינויים על ההון העצמי ודוח תזרים מזומנים.

בדוח ההתאמה למס נקודת המוצא היא הרווח או ההפסד החשבונאי, בתוספת התאמות הדרושות בהתאם לפקודת מס הכנסה.

מאחר שמאזן הבוחן מכיל רק יתרות של כרטיסי החשבון, בנוסף למאזן בוחן מקבל רואה החשבון פירוט שבו כל התנועות המרכיבות את היתרות במאזן בוחן לצורך חוות דעתו על הדוחות הכספיים של החברה המבוקרת.

## תפקידו של רואה החשבון
תפקידו של רואה החשבון לבצע ביקורת על הדוחות הכספיים, ולחוות עליהם את דעתו.בחברות ציבוריות לרואה חשבון המבקר אסור לעסוק בעיסוקים נלווים עבור הגוף המבוקר, בחברות פרטיות הדבר מותר בהתאם להגבלות וסייגים שנקבעו בחוק.

עיסוקים נלווים יכולים להיות הנהלת חשבונות, חוות דעת על הדוחות התאמה למס, הערכת שווי וכן כל ייעוץ אחר.

## עקרונות הנהלת חשבונות
להנהלת חשבונות מספר עקרונות חשובים כדלהלן:

# סכום החובה חייב להיות שווה לסכום הזכות, הדבר נכון הן בפקדות יומן והן במאזן בוחן.
# לא ניתן למחוק פקודה קבועה, לאחר קליטת פקודה לא ניתן למחוק אלא רק באמצעות פקודה נגדית, משום כך בהתאם לתקנות מס הכנסה, ניהול פנקסי חשבונות, אסור לנהל ספרי הנהלת חשבונות בגיליון אלקטרוני (אקסל), מאחר שניתן למחוק פקודות ולשנות סכום וכן חשבון.

## ראו גם
*ספר הזמנות
*מכונת חישוב

## קישורים חיצוניים

* 
* 

*
סן פולו (רובע)

**סן פולו** (באיטלקית: **San Polo** – "פאולוס הקדוש") הוא הקטן מבין רובעי העיר ונציה שבאיטליה.

שטחו של הרובע 348 דונמים והוא ממוקם לגדתה המערבית של התעלה הגדולה.

הרובע ממוקם באחד האזורים העתיקים ביותר של העיר. ההתיישבות הראשונה באזור אי הריאלטו זה החלה במאה התשיעית. הרובע נקרא על שם כנסיית סן פולו די ונציה הנמצאת בו.

מאז המאה העשירית מהווה הרובע את המרכז העסקי של העיר ונציה. בשנת 1097, בסמוך לגשר ריאלטו הוקם ברובע השוק המרכזי של העיר (הגשר עצמו נבנה במאה ה-13 על מנת לקשר את הרובע לרובע סן מרקו).

## אתרים עיקריים
ברובע ממוקמות כנסיות רבות ובהן סן ג'קומו די ריאלטו (אחת העתיקות בכנסיות העיר, אם לא העתיקה שבהן), סנטה מריה גלוריוזה דיי פרארי וסן רוקו. כמו כן ממוקם ברובע הסקולה גראנדה די סן רוקו וכיכר סן רוקו הסמוכה לו.

## קישורים חיצוניים

קטגוריה:ונציה: רבעים
סן פולו

**סן פולו** (באיטלקית: **San Polo**) הוא כינויו האיטלקי של הקדוש הנוצרי פאולוס.
סנט פול

**סנט פול** (באנגלית: **St. Paul**) הוא כינויו באנגלית של הקדוש הנוצרי פאולוס.
סוס סקסוני

[שמאל|ממוזער|250px|פסל ברונזה של סוס סקסוני ב[הנובר]]
**הסוס הסקסוני** (גרמנית: Sachsenross, Niedersachsenross, Welfenross, Westfalenpferd, Twentse Ros) הוא מטען הרלדי המזוהה עם העם הסקסוני. זהו סוס ארז'ן (כסף) על מגן גולס (אדום).

הסוס הסקסוני שימש כסמלה של דוכסות סקסוניה מהמאה ה-7 ואומץ בידי בית ולף תחת סמל האריה המוזהב. הסמל שימש מספר פרובינציות באזור וסטפאליה, כחיה ההרלדית של ממלכת הנובר עם הקמתה, וכסמל הפרובינציה הפרוסית משנת 1866, במקביל לפרובינציית וסטפאליה והמדינה החופשית בראונשווייג משנת 1922.

מחוזות היסטוריים אלה הפכו למדינות הגרמניות המודרניות סקסוניה התחתונה ונורדריין-וסטפאליה והסוס הוטמע בסמליהן.


קובץ:Flag of Lower Saxony.svg|סמל סקסוניה התחתונה מוטען במרכזו של דגל המדינה
קובץ:Flag of North Rhine-Westphalia (state).svg|סמל נורדריין-וסטפאליה מוטען במרכזו של דגל נורדריין-וסטפאליה המדיני
קובץ:Royal standard of Great Britain (1714–1801).svg|הנס המלכותי של הממלכה המאוחדת בין השנים 1714 - 1814, הסוס הסקסוני ברביע הרביעי כחלק מסמל ממלכת הנובר
קובץ:Royal_Standard_of_the_United_Kingdom_(1816–1837).svg|הנס המלכותי של הממלכה המאוחדת בין השנים 1814 - 1837, הסוס הסקסוני במרכז כחלק מסמל ממלכת הנובר



## קישורים חיצוניים

קטגוריה:גרמניה: סמלים לאומיים
קטגוריה:מטענים הרלדיים
ההר הגבוה ביותר בעולם

קיימות מספר דרכים להגדיר את **ה[[הר]] הגבוה ביותר בעולם**. מקובל כי ההר הגבוה ביותר בעולם הוא **ה[[אוורסט]]**, אך זה עניין תלוי הגדרה. השיטות השונות הן:
* **הנקודה הגבוהה ביותר מעל פני הים, וההר [[נישאות טופוגרפית|הנישא]] ביותר בחישוב גבהים שאינו כולל שטחים מתחת לפני הים**: האוורסט הוא אכן הנקודה הגבוהה ביותר מעל פני הים. האוורסט הוא חלק מרכס ההימלאיה ופסגתו נמצאת בגובה של 8,848.86 מטר מעל פני הים. קיימים 14 הרים שפסגותיהם מצויות יותר מ-8000 מטר מעל פני הים.

* **הנקודה הרחוקה ביותר מ[[גלעין כדור הארץ|מרכז כדור הארץ]]**: פסגת ההר צ'ימבורסו (Chimborazo) באקוודור היא בגובה של 6,267 מטר מעל פני הים, אך היא רחוקה יותר ממרכז כדור הארץ מאשר פסגת האוורסט. מצב זה אפשרי כיוון שכדור הארץ אינו כדור מושלם, ויש לו צורה של כדור פחוס. מכאן, שהרים הקרובים לקו המשווה, מרוחקים יותר ממרכז כדור הארץ מהרים הנמצאים בקו רוחב גבוה. מרחקו של הצ'ימבורסו מן המרכז הוא 6,384.4 ק"מ בעוד זה של האוורסט הוא 6,382.3 ק"מ מן המרכז. הצ'ימבורסו גבוה ב-2,168 מטר, למרות שהוא אפילו אינו הפסגה הגבוהה ביותר מעל פני הים באנדים.

* **ההר הגבוה ביותר מעל בסיסו**: כלומר, כמה צריך לרדת מהפסגה, לפני שאפשר לעלות שוב. האוורסט מתרומם 4,200 מטר מעל קרחון הקומבו בצד הנפאלי, ו-5,200 מטר מעל קרחון הרונגבוק ברמה הטיבטית. הר מקינלי (או דנאלי) שבאלסקה מתנשא 5,300-5,900 מטר מעל סביבותיו, (תלוי באיזה צד מודדים) והוא כנראה השיאן במדד זה. גובהו של המקינלי 6,193 מטר מעל פני הים.

* **ההר [[נישאות טופוגרפית|הנישא]] ביותר, בחישוב גבהים הכולל את פני השטח מתחת לפני הים**: ההר מאונה קיאה שבהוואי, הוא ההר הגבוה ביותר מעל בסיסו. גובהו אמנם רק 4,205 מטר מעל פני הים, אך עומק האוקיינוס השקט בסביבתו הוא כמעט 6 ק"מ. ההר גבוה במספר מטרים מההר הסמוך אליו, מאונה לואה. גובהו של המאונה קיאה מתנשא יותר מעשרה קילומטרים מעל בסיסו (10,203 מטר).

## גלריה

תמונה:Everest North Face toward Base Camp Tibet Luca Galuzzi 2006 edit 1.jpg|אוורסט
תמונה:Vicuña - Chimborazo, Ecuador.jpg|צ'ימבורסו
תמונה:MountMcKinley BA.jpg|הר מקינלי
תמונה:Mauna Kea from the ocean.jpg||מאונה קיאה


## ראו גם
* רשימת ההרים הגבוהים בעולם
* אולימפוס מונס - ההר הגבוה ביותר במערכת השמש הנמצא בכוכב הלכת מאדים.

## קישורים חיצוניים
* ההר הכי גבוה בעולם, באנציקלופדיית הטיפוס

קטגוריה:הרים
קטגוריה:שיאי עולם
קטגוריה:אוורסט
סיכת ביטחון

שמאל|ממוזער|250px|סיכת ביטחון
**סיכת ביטחון** היא אביזר רכיסה פשוט, הכולל סיכה, מנגנון קפיצי וחֶבֶק. לחבק שתי מטרות - ליצור לולאה סגורה כך שהסיכה תהודק היטב אל מה שהיא רוכסת, ולכסות את קצה הסיכה כדי להגן על המשתמש מהקצה החד.

סיכות ביטחון משמשות בעיקר להידוק בדים או בגדים. שימוש נפוץ בהן היה הידוק חיתולי בד של תינוקות. שימוש נוסף הוא איחוי קרע בבגד או תחליף לכפתור חסר, רוכסן מקולקל וכדומה. 

סיכות ביטחון עשויות לשמש כאביזר אופנה, כשהן נושאות חרוזים או תליונים ומשמשות לעיטור בגדים, תיקים, חגורות או תכשיטים.

## היסטוריה
מקורה של סיכת הביטחון במאה ה-14 לפנה"ס ביוון המיקנית, באביזר שנקרא פיבולה ושימש לרכיסת בגדים וכתכשיט - סיכת בגד. דגמים קדומים במיוחד של פיבולה, מהמאות ה-14 וה-13 לפנה"ס נראים דומים מאוד לסיכת הביטחון המודרנית.

קובץ:Fibula de Codo-Bronce final.jpg|פיבולה מתקופת הברונזה, בסביבות 800-1100 לפנה"ס
קובץ:FibulaDeBraganzaMPLC.JPG|פיבולה מהתקופה ההלניסטית, בסביבות 200-250 לפנה"ס

סיכת הביטחון המודרנית הומצאה מחדש על ידי הממציא האמריקאי וולטר האנט, והוכרה כפטנט ב-10 באפריל 1849.

## הקשרים תרבותיים
בסוף שנות השבעים, עם הופעתה של תרבות הפאנק, הפכה סיכת הביטחון מזוהה עם ז'אנר זה, אופנתו ומעריציו. יש הטוענים כי המראה הומצא על ידי ריצ'רד הל, ואומץ על ידי מעריציו הבריטיים. על טיעון זה חולקים כמה אמנים מתקופת הגל הראשון של הפאנק הבריטי, הבולט ביניהם הוא ג'וני רוטן, המתעקש כי בתחילה שימשו סיכות הביטחון לצרכים מעשיים, למשל למנוע נפילה של מכנסיים "מתפרעים". מעריצי פאנק בריטים, אשר ראו את הבגדים שלבשו מבשרי הפאנק הללו, אימצו את סיכת הביטחון למלתחתם כקישוט לבגדים או כפירסינג, והאביזר המעשי שינה את יעודו לאביזר אופנה. בהמשך אומצה סיכת הביטחון כאייקון פאנק על ידי המדיה ותרבות הפופ.

קובץ:Ear-safetypin.jpg|סיכות ביטחון כעגילים, בתרבות הפאנק
קובץ:Clothes-safetypins.jpg|סיכות ביטחון בבגדי אופנת פאנק
קובץ:Safty pin holds the handle of the glasses. A vital emergency tool.jpg|סיכת ביטחון לצרכים מעשיים ובעת חירום: כאשר הבורג של המשקף נפל


## קישורים חיצוניים

* Randy Alfred ,April 10, 1849: Safety Tech Gets to the Point, Baby, באתר wired 
* The Magnificent Safety Pin, באתר St. Joseph Catholic School 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:כלי תפירה
קטגוריה:אביזרי חיבור
קטגוריה:אביזרי אופנה
ביטחון
סן פולו די ונציה

ממוזער
**כנסיית סן פולו די ונציה** (באיטלקית: **Chiesa di San Polo**) היא כנסייה הממוקמת ברובע סן פולו בוונציה שבאיטליה (הנקרא על שם הכנסייה). הכנסייה המוקדשת לקדוש הנוצרי פאולוס.

## היסטוריה
הכנסייה הראשונה באתר זה נבנתה במאה התשיעית והייתה הכנסייה הראשונה או אחת הראשונות שנבנו בעיר ונציה. מכנסייה עתיקה זו שרדה דלת הכניסה, ככל הנראה מעשה ידי ברתולומאו בון אשר משמשת כיום ככניסה הדרומית של הכנסייה.

מגדל הפעמונים של הכנסייה (הקמפנילה) נבנה בסמוך (כמבנה נפרד) בשנת 1362.

הכנסייה הנוכחית, הבנויה בסגנון גותי, נבנתה במאה ה-15. גג הכנסייה הוא למעשה ספינה הפוכה - עובדה שאפשרה למתכנניה לבנות גג יציב וקל משקל מחד, ולאפשר למעשה כיפה גדולה מעל אולם התווך של הכנסייה מאידך. הגג שוחזר בשנת 1804 על ידי דוויד רוסי.

בין הפרסקאות הידועים שבכניסה ניתן למנות את היצירה "הבתולה מופיעה בפני קדוש" מעשה ידי ג'ובאני בטיסטה טיפולו (בקיר הצפוני של אולם התווך); "תחנות הצלב", "תהילת המלאכים" ו"תחיית ישו" מעשה ידי ג'ובאני דומניקו טייפולו; "הסעודה האחרונה" (בקיר הכנסייה המערבי) מעשה ידי טינטורטו ו"נישואי הבתולה" (בקפלת האפסיס הצפוני) מעשי ידי פאולו ורונזה.

## קישורים חיצוניים

* תיאור הכנסייה
* תמונות הכנסייה

פולו
סלו הרשמן

שמאל|ממוזער|200px|בית פרטי בתכנון הרשמן ברח' לואי מרשל 33 בתל אביב, 9/2009
[שמאל|ממוזער|200px|חזית מבנה מגורים טיפוסי בשכונה ב[מעלה אדומים, 10/2010]]
[שמאל|ממוזער|200px|סלו הרשמן בחזית בניין [סינמטק תל אביב לאחר שיפוץ החזית, 6/2011]]
[שמאל|ממוזער|200px|ארובת מרכז האנרגיה של [בית חולים הלל יפה בחדרה כפי שנצפית מכביש החוף]]

**סלו הרשמן** (11 בפברואר 1934 – 19 במאי 2021) היה אדריכל ומתכנן ערים ישראלי.

## ביוגרפיה

הרשמן נולד כבן זקונים בעיר צ'רנוביץ שבבוקובינה (באותה עת ברומניה, כיום באוקראינה). בינקותו שהה בגטו צ'רנוביץ ובגטו מוהיליב שבטרנסניסטריה. בשנת 1951 עלה לישראל עם אביו המבוגר, איתו שרד יחד את השואה. התגורר תחילה במשך שבע שנים במעברת קריית נחום שליד אזור התעשייה במפרץ חיפה. את שירותו הצבאי שירת במסגרת חיל ההנדסה בתור מדריך מיקוש וחבלה.

הוא השלים את לימודיו בפקולטה לארכיטקטורה ובינוי ערים של הטכניון שבחיפה. עוד בהיותו סטודנט בשנה הרביעית ללימודיו, יצר תקדים בישראל כשזכה בפרס הראשון בתחרות פומבית לאדריכלים לתכנון רובע המגורים "ברנע" באשקלון. הודות לכך, התאפשר לו להקים את משרדו העצמאי בתל אביב מיד בתום לימודיו בהסמכה של ארכיטקט ומתכנן ערים. בהמשך זכה בשתי תחרויות נוספות: המרכז לאמנויות הבמה ע"ש מקס ריינהרדט בתל אביב (לא נבנה), ובניין המשכן לאומנויות הבמה באר שבע (משכנם של תיאטרון באר שבע והסינפונייטה הישראלית באר שבע).

בתחילת שנות ה-80 הוזמן ללמד בפקולטה לארכיטקטורה ובינוי ערים שבטכניון. פרויקטים פרי יצירתו, נסקרו במשך השנים במעל ל-30 ספרים ורבעונים בספרות המקצועית הישראלית והבינלאומית.

ב-2019 סלו הוציא מונוגרפיה מקצועית ובה הציג מבחר מעבודותיו.

הרשמן נפטר ב-19 במאי 2021, וגופתו נשרפה לבקשתו.

## פרויקטים נבחרים
*מתחם מגורים בשכונת גילה בירושלים (עליו זכה בפרס The Silver-Hexagon).
* תכנון ניסיוני-ייעודי לאוכלוסייה ערבית, במסגרת מרקם-עירוני-למגורים.
* בית ספר תיכון מקצועי לרשת אורט בבנימינה.
* שכונת מגורים במעלה אדומים.
* המשכן לאמנויות הבמה באר שבע.
* המרכז לקולנוע ישראלי, שליד סינמטק תל אביב.
* תוכנית אב לשכונת רמת הדר, גבעת שמואל.
* מרכז הרפואי הלל יפה בחדרה בשיתוף האדריכלים אנדריי לייטרסדורף ואיליה בלזיצמן.

## קישורים חיצוניים
* 
* 
* מרכז הקולנוע הישראלי',אתר מרכז הקולנוע 
* מיכאל יעקובסון: ריאיון עם אדר' סלו הרשמן על תוכנית אב לגבעת שמואל ותהליך תכנונה באתר 'חלון אחורי', 5 באפריל 2010
* מיכאל יעקובסון: סקירה על שכונה במעלה אדומים בתכנון סלו הרשמן באתר 'חלון אחורי', 6.1.11.
* מיכאל יעקובסון: על השואה בעבודתו של סלו הרשמן, 1.5.11, Xnet.
* 
* 
* מיכאל יעקובסון: סקירה על מבנן 11 בשכונת גילה, באתר 'חלון אחורי', 30 ביוני 2014
* גלריית תמונות: הצצה ראשונה לאגף החדש של המרכז לקולנוע בת"א עם אדריכל המבנה סלו הרשמן, אמית הרמן ומיכאל יעקובסון
* 
* 
* מיכאל יעקובסון: סיבוב במתחם המגורים הנטוש שתכנן סלו הרשמן בטירה, באתר 'חלון אחורי', 7.4.21
* 

## הערות שוליים

קטגוריה:אדריכלים ישראלים
קטגוריה:מתכנני ערים ישראלים
קטגוריה:ישראלים ילידי רומניה
קטגוריה:בוגרי הטכניון - מכון טכנולוגי לישראל: אדריכלות
קטגוריה:עולים בשנות ה-1950
קטגוריה:אסירים בגטו צ'רנוביץ
קטגוריה:חיילי חיל ההנדסה הקרבית
קטגוריה:ישראלים שגווייתם נשרפה
קטגוריה:ישראלים שנולדו ב-1934
קטגוריה:ישראלים שנפטרו ב-2021
מוזיאון קורר

**מוזיאון קורר** (באיטלקית: **Museo Correr**) הוא אחד מהמוזיאונים העירוניים של ונציה שבאיטליה.

המוזיאון ממוקם בצידה המערבי והדרומי של כיכר סן מרקו בסמוך לבזיליקת סן מרקו ולארמון הדוג'ים.

המוזיאון ממוקם באגף שנבנה על ידי נפוליאון בונפרטה ואשר תוחם את הכיכר ממערב, וכן בקומה השנייה והשלישית של הפרוקטרטי נובה - המבנה התוחם את הכיכר מדרום.

במוזיאון מוצגים מסמכים, חפצים שימושיים (כגון כלי נשק), מפות ותמונות המציגים את ההיסטוריה של ונציה. באגף הנפוליאוני של המוזיאון חדרים הבנויים בסגנון נאו קלאסי (ובהם חדר הנשפים שנבנה עבור נפוליאון). באגף הנפוליאוני מוצגות יצירות מעשה ידי אנטוניו קאנובה.

## קישורים חיצוניים
 
* 

קורר
קורר
קטגוריה:כיכר סן מרקו